Scandal în Liga Campionilor. Antrenorul echipei FC Porto spune că Mikel Arteta i-a insultat familia
- Antonia Hendrik
- 13 martie 2024, 12:40
Antrenorul Sergio Conceicao a declarat că Mikel Arteta i-a insultat familia
Arsenal s-a impus cu 4-2 la loviturile de departajare, asigurându-şi locul în sferturile de finală ale Ligii Campionilor pentru prima dată după 2010. Tensiunile au fost mari pe Emirates, iar antrenorii au fost văzuţi discutând aprins la finalul meciului.
"În timpul meciului, el (Arteta) s-a întors spre bancă şi, în spaniolă, mi-a insultat familia", a declarat Conceicao. "La final, l-am chemat pentru a-i atrage atenţia lui Arteta, pentru că persoana pe care a insultat-o nu mai este printre noi".
🚨🎙️| Sergio Conceicao claims Mikel Arteta 'insulted his family':
"Arteta turned to the bench during the game and insulted my family in Spanish. I told him that the person he insulted is no longer among us" 😬
— Pubity Sport (@pubitysport) March 13, 2024
Întrebat despre incident la conferinţa de presă de după meci, Arteta a spus: "Fără comentarii".
Leandro Trossard a marcat pentru Arsenal în minutul 41
Arsenal a marcat singurul gol al timpului regulamentar prin Leandro Trossard în minutul 41, reușind să egaleze scorul general, după ce FC Porto învinsese în tur cu scorul de 1-0.
După primele 90 de minute au urmat cele două reprize suplimentare, în care de asemenea nu s-a marcat, iar calificarea s-a decis la loviturile de departajare.
Odegaard, Havertz, Saka și Rice au transformat pentru englezi, în timp ce pentru FC Porto au marcat Pepe și Grujic, iar Wendell și Galeno au ratat, grație intervențiilor lui David Raya.
Optimile de finală din Champions League
Bayern Munchen - Lazio 3-0 (în tur 0-1),
Real Sociedad - PSG 1-2 (în tur 0-2),
Manchester City - FC Copenhaga 3-1 (în tur 3-1),
Real Madrid - RB Leipzig 1-1 (în tur 1-0),
FC Barcelona - Napoli 3-1 (în tur 1-1),
Arsenal - FC Porto 1-0 (în tur 0-1) / 4-2 după penaltiuri,
Atletico Madrid - Inter / 13 martie (în tur 0-1),
Borussia Dortmund - PSV Eindhoven / 13 martie (în tur 1-1), potrivit channelnewsasia.com.